ฟุตบอลในประเทศอังกฤษ - วิกิพีเดีย

# ฟุตบอลในประเทศอังกฤษ

### จากวิกิพีเดีย สารานุกรมเสรี

ฟุตบอลอังกฤษ

ฟุตบอลเป็นกีฬาประจำชาติของประเทศอังกฤษ โดยฟุตบอลนั้นมีต้นกำเนิดจากประเทศอังกฤษนั้นเอง ก่อนที่จะมีการเล่นอย่างแพร่หลายในหลายประเทศทั่วโลก โดยในอังกฤษนั้นจะเรียกกีฬาฟุตบอลว่า "ฟุตบอล" (football) และแทบจะไม่มีการใช้คำว่า "ซอกเกอร์" (soccer) เรียกกีฬานี้เหมือนในบางประเทศ ฟุตบอลอังกฤษอยู่ภายใต้การควบคุมของสมาคมฟุตบอลอังกฤษหรือที่เรียกว่า เอฟเอ

## [แก้] ระบบโครงสร้างลีก

ในแต่ละลีก จะมีชื่ออย่างเป็นทางการ และในลีกระดับสูงจะมีชื่อของผู้สนับสนุนกำกับ โดยในระดับชั้นตั้งแต่ระดับ 5 ลงไป จะเรียกว่า "สเตป" หรือ นอกลีก โดยในระดับ 5 จะถูกเรียกว่า "สเตป 1" และระดับ 6 ถูกเรียกว่า "สเตป 2" และต่อเนื่องไปตามลำดับ

ในแต่ละลีกจะมีระบบการเลื่อนชั้นและตกชั้นที่เชื่อมโยงในอันดับที่ติดกัน โดยทีมที่ประสบความสำเร็จจะเลื่อนชั้นขึ้นไปในอันดับเหนือขึ้นไป และทีมที่ได้อันดับล่างของตารางในแต่ละฤดูกาลจะตกชั้นลงไปเล่นในลีกชั้นล่างถัดไป ซึ่งในทางทฤษฏีแล้วทีมสมัครเล่นสามารถไต่อันดับขึ้นจากลีกล่างสุดและสามารถเป็นแชมป์พรีเมียร์ลีกได้ แต่ในความเป็นจริงการเลื่อนชั้นในแต่ละลีกจะมีระบบที่แตกต่างกันไป ทั้งในจำนวนทีมที่เลื่อนชั้น เงื่อนไขในการเลื่อนชั้น ความพร้อมของทีม และความพร้อมในการเงินของทีมนั้น ในปัจจุบันนอกจากทีมใน 5 อันดับบนแล้ว จะมีการแข่งขันในลักษณะระดับที่เท่าเทียมกันในหลายลีก แบ่งตามภูมิภาค และในแต่ละลีกก็จะมีแบ่งย่อยออกเป็นหลายดิวิชัน ซึ่งในลีกระดับล่างจะมีหลายลีกที่จัดขึ้นโดยไม่ได้เข้าร่วมกับสมาคมเช่นกัน

ระดับ | ลีก / ดิวิชัน
--- | ---
1 | เอฟเอ พรีเมียร์ลีก (บาร์คเลย์พรีเมียร์ชิพ) 20 ทีม
2 | ฟุตบอลลีก แชมเปียนชิพ (โคคา-โคลา ฟุตบอลลีกแชมเปียนชิพ) 24 ทีม
3 | ฟุตบอลลีกวัน (โคคา-โคลา ฟุตบอลลีก 1) 24 ทีม
4 | ฟุตบอลลีกทู (โคคา-โคลา ฟุตบอลลีก 2) 24 ทีม
5 | คอนเฟอเรนซ์ เนชันแนล 24 ทีม
6 | คอนเฟอเรนซ์ นอร์ธ 22 ทีม | คอนเฟอเรนซ์ เซาธ์ 22 ทีม
7 | นอร์ธเธิร์นพรีเมียร์ลีก พรีเมียร์ดิวิชัน 22 ทีม | เซาธ์เธิร์นฟุตบอลลีก พรีเมียร์ดิวิชัน 22 ทีม | อิสเมียนลีก พรีเมียร์ดิวิชัน 22 ทีม
8 | นอร์ธเธิร์นพรีเมียร์ลีก เฟิร์สดิวิชัน 24 ทีม | เซาธ์เธิร์นฟุตบอลลีก ดิวิชันวัน มิดแลนด์ 22 สโมสร | เซาธ์เธิร์นฟุตบอลลีก ดิวิชันวัน เซาธ์แอนด์เวสต์ 22 สโมสร | อิสเมียนลีก ดิวิชันวันนอร์ธ 22 สโมสร | อิสเมียนลีก ดิวิชันวันเซาธ์ 22 สโมสร
นอกจากนี้ยังมีอีกหลายระดับ

## [แก้] สิทธิเข้าแข่งขันในระดับทวีปยุโรป

สโมสรที่ประสบความสำเร็จใน พรีเมียร์ลีก เอฟเอคัพ หรือ ลีกคัพ จะมีสิทธิเข้าร่วมแข่งขันในระดับทวีปที่ดูแลโดยยูฟ่ากับทีมสโมสรในประเทศอื่น ในทวีปยุโรป โดยจำนวนทีมที่เข้าแข่งขันจะแตกต่างกันไปตามแต่ฤดูกาล ประมาณ 7-10 ทีม โดยในปัจจุบันระบบจะเป็นดังนี้

การแข่งขัน | ผู้ผ่านคัดเลือก | หมายเหตุ
--- | --- | ---
ยูฟ่าแชมเปียนส์ลีก | สโมสรที่ชนะเลิศพรีเมียร์ลีก |
สโมสรรองชนะเลิศพรีเมียร์ลีก |
ยูฟ่าแชมเปียนส์ลีก รอบคัดเลือกรอบสาม | สโมสรที่ได้อันดับ 3 ในพรีเมียร์ลีก |
สโมสรที่ได้อันดับ 4 ในพรีเมียร์ลีก | ถ้าทีมสโมสรจากอังกฤษชนะแชมเปียนส์ลีก และไม่ได้เป็นหนึ่งในสี่ทีมในพรีเมียร์ลีก ทีมนั้นจะเข้าเล่นในแชมเปียนส์ลีก และทีมอันดับ 4 จะไปเล่นใน ยูฟ่าคัพ
ยูฟ่าคัพ | สโมสรที่ได้อันดับ 5 ในพรีเมียร์ลีก | ถ้าสโมสรผ่านการคัดเลือกจาก เอฟเอคัพ หรือ ลีกคัพ ทีมอันดับรองมาจะมาเล่นแทน
สโมสรที่ชนะเลิศเอฟเอคัพ | ถ้าสโมสรผ่านการคัดเลือกจาก พรีเมียร์ลีก ทีมรองชนะเลิศเอฟเอคัพจะมาเล่นแทน
สโมสรที่ชนะเลิศลีกคัพ | ถ้าสโมสรผ่านการคัดเลือก ให้นำทีมอันดับสูงสุดรองลงมาในพรีเมียร์ลีกเล่นแทน
สโมสรที่ชนะยูฟ่าคัพในปีก่อนหน้า | ถ้าสโมสรได้เล่นในแชมเปียนส์ลีก หรือ ยูฟ่าคัพแล้วตำแหน่งนี้จะถูกละ
ยูฟ่าคัพ รอบคัดเลือกรอบแรก | สโมสรในพรีเมียร์ลีกที่ได้รางวัล ยูฟ่า แฟร์เพลย์ | คะแนนแฟร์เพลย์ต้องมากกว่า 8 แต้ม
ยูฟ่า อินเตอร์โตโตคัพ | สโมสรในพรีเมียร์ลีกที่ได้อันดับดีสุด และไม่ได้ร่วมเล่นใน แชมเปียนส์ลีก และยูฟ่าคัพ |

## [แก้] ดูเพิ่ม

- ฟุตบอลทีมชาติอังกฤษ

## [แก้] แหล่งข้อมูลอื่ีน

- สมาคมฟุตบอลอังกฤษ

ดึงข้อมูลจาก "http://th.wikipedia.org../../../%E0%B8%9F/%E0%B8%B8/%E0%B8%95/%E0%B8%9F%E0%B8%B8%E0%B8%95%E0%B8%9A%E0%B8%AD%E0%B8%A5%E0%B9%83%E0%B8%99%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B8%AD%E0%B8%B1%E0%B8%87%E0%B8%81%E0%B8%A4%E0%B8%A9.html".

หมวดหมู่: ฟุตบอลอังกฤษ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Lietuvių